  Анжелика Тихонова корреспондент Удмуртиын коронавирусэн висисьёслы дасям интыослэсь лыдзэс куартолэзь ӵоже 1 сюрс 100 – 1 сюрс 200 интыозь вуттозы. Со сярысь элькунлэн тӧроез Александр Бречалов мерлыко вотэсъёсын меӵак эфирез дыръя вераз. Улосвыл кивалтӥсь коронавирусэн висисьёсты эмъяны интыос Россиысь тазалыкез утёнъя министерстволэн косэмезлэсь трос дасямын ини шуыса пусйиз. 751 койка интые ми 935 дасям. Со пӧлысь 580-эз кислородэн, ӵектэмын вал 263. Витяз эмъюртъёсын кислород пыртон ужъёс йылпумъямын. Ньыляз огазеяськонъёсын чаклам тупатъян ужъёс быдэсак лэсьтэмын Александр Бречалов, Удмуртилэн тӧроезОзьы ик Удмуртилэн тӧроез матысь дыре Дэри ёрос эмъюртэ компьтерной томограф вуоз шуыса вераз. Сыӵе ик аппаратъёс коронавирус инфекциен ужась 8 но 2 номеро кар эмъюртъёсы басьтӥзы, озьы ик КТ паласькись висёнъёсъя элькун эмъюртэ но вуоз. Та дыре соосты пуктыны висъетъёс дасяло. Удмуртилэн тӧроез косэмъя «Большой ремонт» ӵектос улсын тупатъяно ужъюртъёс пӧлы тазалыкез утён удысысь тросгес ужъюртъёсты пыртозы.  Тодэ вайытом, 30-тӥ оштолэзе элькунамы эшшо укмыс адямилэсь коронавирус инфекциез шараязы.  Тегъёс: Тазалык Ижкар Удмуртия коронавирус тазалыкезутён АлександрБречалов  